ഇന്ത്യയുടെ ടി20 ലോകകപ്പ് ടീം സഞ്ജു ഉണ്ടായേക്കില്ലെന്ന് റിപ്പോര്ട്ട് വരുന്ന ടി20 ലോകകപ്പിനുള്ള ഇന്ത്യന് ടീം വരും ദിവസങ്ങളില് പ്രഖ്യാപിച്ചേക്കുമെന്ന് സൂചന. ടീം തീരുമാനിക്കപ്പെട്ടു കഴിഞ്ഞെന്നും പ്രഖ്യാപിക്കുക മാത്രമാണ് വേണ്ടതെന്നുമാണ് റിപ്പോര്ട്ടുകള് സൂചിപ്പിക്കുന്നത്. ഇംഗ്ലണ്ടിനെതിരായ അവസാന ടെസ്റ്റ് മത്സരം ആരംഭിക്കുന്നതിന് മുന്പ് തന്നെ ടീം പ്രഖ്യാപനം ഉണ്ടായേക്കും. India T20 World squad മലയാളി താരം സഞ്ജു സാംസണ് ടീമില് ഇടം ലഭിച്ചേക്കില്ലെന്നാണ് സൂചന. രാജ്യാന്തര ക്രിക്കറ്റില് ചില മികച്ച പ്രകടനങ്ങള് കാഴ്ചവച്ച ഇഷാന് കിഷന് സഞ്ജുവിനു പകരം ഇടം പിടിക്കും. ഋഷഭ് പന്ത് ഉള്ളതിനാല് കിഷന് ബാക്കപ്പ് വിക്കറ്റ് കീപ്പറായാവും ഇടം നേടുക. സ്പിന്നര്മാരായ വരുണ് ചക്രവര്ത്തിയോ രാഹുല് ചഹാറോ യുസ്വേന്ദര് ചഹാലിനൊപ്പം ടീമില് ഇടം നേടും. ഫിറ്റ്നസ് കൂടി പരിഗണിക്കുമ്ബോള് രാഹുല് ചഹാറിനാവും സാധ്യത. പരുക്കേറ്റ് ഐപിഎലില് നിന്ന് പുറത്തായ വാഷിംഗ്ടണ് സുന്ദര് ലോകകപ്പ് ടീമില് നിന്നും പുറത്തായേക്കും. ഐപിഎല് മുഴുവന് കളിക്കാത്തതിനാല് ലോകകപ്പ് ടീമില് ഉള്പ്പെട്ടാലും മാച്ച് പ്രാക്ടീസ് ഇല്ലാതെ താരത്തിന് കളിക്കാന് ഇറങ്ങേണ്ടിവരും. Read Also : ബെന് സ്റ്റോക്സ് ലോകകപ്പിലും കളിച്ചേക്കില്ല ഇംഗ്ലണ്ടിനു തിരിച്ചടി സമീപകാലത്തൊന്നും പന്തെറിഞ്ഞിട്ടില്ലാത്തതിനാല് ഹര്ദ്ദിക് പാണ്ഡ്യ ടീമില് ഇടം നേടുമോ എന്നത് സംശയമാണ്. പകരം ശര്ദ്ദുല് താക്കൂറിന് ഇടം ലഭിക്കാന് സാധ്യതയുണ്ട്. പരുക്കില് നിന്ന് മുക്തനായ ശ്രേയാസ് അയ്യരും കിട്ടിയ അവസരങ്ങളിലെല്ലാം മികച്ച പ്രകടനം കാഴ്ചവച്ച സൂര്യകുമാര് യാദവും ടീമില് ഇടം നേടും. ചേതന് സക്കരിയ നെറ്റ് ബോളറായി ഉള്പ്പെടാനിടയുണ്ട്. കഴിഞ്ഞ കുറേ കാലങ്ങളായി പരുക്കിനെ തുടര്ന്ന് പുറത്തിരിക്കുന്ന നടരാാജന് ഇടം ലഭിച്ചേക്കില്ല. രോഹിതിനൊപ്പം കെഎല് രാഹുലാവും ഇന്നിംഗ്സ് ഓപ്പണ് ചെയ്യുക. ബുംറ, ഭുവനേശ്വര് കുമാര്, മുഹമ്മദ് ഷമി എന്നിവര്ക്കൊപ്പം ദീപക് ചഹാറും 15 അംഗ ടീമില് ഉള്പ്പെടാനിടയുണ്ട്. ടി20 ലോകകപ്പ് യോഗ്യതാ മത്സരങ്ങള് ഒക്ടോബര് 17ന് ആരംഭിക്കും. ഒക്ടോബര് 23 മുതലാണ് സൂപ്പര് 12 മത്സരങ്ങള് ആരംഭിക്കുക. ഒക്ടോബര് 24ന് ഇന്ത്യപാകിസ്താന് മത്സരം നടക്കും. നവംബര് 8ന് ഗ്രൂപ്പ് ഘട്ട മത്സരങ്ങള് അവസാനിക്കും. നവംബര് 10, 11 തീയതികളില് സെമിഫൈനലുകളും നവംബര് 14ന് ഫൈനലും നടക്കും. Story Highlight: India T20 World Cup squad announcement